**Moja najdraža knjiga: Priče za laku noć za mlade buntovnice**

**Maša Jelavić, 4.a**

Sve je počelo prije tri godine kada sam za rođendanski poklon dobila knjigu “Priče za laku noć za mlade buntovnice”. Radilo se o knjizi koju su napisale dvije Talijanke, meni doduše totalno nepoznate. Mislim da su knjigu napisale kako bi dokazale da muškarci nisu jedini koji su promijenili povijest i bili zapamćeni po velikim izumima i uspjesima. Mišljenja sam i da su književnice željele da sve žene i djevojčice svijeta budu inspirirane da je moguće ostvariti svoje snove, ma koliko kod se to ponekad činilo nemogućim.

Što sam više čitala, više sam i sama uvidjela da uistinu ništa nije nemoguće. Knjiga je bila jako pitka i poučna. Ni sama nisam znala koja sve zanimanja, sportovi i izumi postoje. Ne trebam ni posebno naglašavati kako me čitajući o svim tim silnim ženama, obuzeo i ponos što sam i ja žena, doduše još uvijek djevojčica. Žena koji me je posebno dojmila je meksička slikarica Frida Kahlo. Ona je bila slikarica realizma, kubizma i nadrealizma. Ne znam baš dobro što to znači, ali sam čitajući saznala kako je imala težak život, a je ipak uspjela ostvariti svoje snove.

Volim ovu knjigu posebno zbog toga što mi je potaknula samopouzdanje te mi je ulila snagu da mogu oblikovati svijet u kojem živim. Ova knjiga ima poruku da umjesto princeza stvarne junakinje su žene koje su promijenile svijet. Kada nešto uistinu želimo ostvariti, pa čak i sa malo truda, to će se i ostvariti. To za mene ovo knjigu čini posebnom! Rado bih željela pročitati i drugi dio knjige… I sigurna sam da i hoću!